b'\n_START_ARTICLE_\nUhrilampaat (romaani)\n_START_SECTION_\nJuoni\n_START_PARAGRAPH_\nRomaani sijoittuu 1980-luvun alkuun. Jack Crawford pyyt\xc3\xa4\xc3\xa4 nuorta FBI-harjoittelijaa, Clarice Starlingi\xc3\xa4 laatimaan psykologisen profiilin sarjamurhaajasta ja sosiopaatista nimelt\xc3\xa4 Hannibal Lecter. Crawford uskoo, ett\xc3\xa4 Lecterin n\xc3\xa4kemys auttaa saamaan kiinni sarjamurhaajan lempinimelt\xc3\xa4\xc3\xa4n \xe2\x80\x9dBuffalo Bill\xe2\x80\x9d. Tutkimuksen aikana, Starling k\xc3\xa4y Lecterin luona hankkimassa lis\xc3\xa4tietoa. Lecter antaa Starlingille arvoituksellisia vihjeit\xc3\xa4 vastineeksi Claricen lapsuusmuistoista._NEWLINE_Buffalo Billin kaapatessa seitsem\xc3\xa4nnen uhrinsa, senaattorin tytt\xc3\xa4ren, Catherine Baker Martinin Tennesseen osavaltiossa Lecter neuvottelee itselleen siirron pois Baltimoresta tarjoamalla tietoa Buffalo Bilist\xc3\xa4. Lecter kuitenkin suostuu paljastamaan murhaajan henkil\xc3\xb6llisyyden vain Catherinen \xc3\xa4idille, senaattori Ruth Martinille._NEWLINE_Starling n\xc3\xa4kee Lecterin viel\xc3\xa4 kerran ennen kuin t\xc3\xa4m\xc3\xa4 siirret\xc3\xa4\xc3\xa4n pois erityissellist\xc3\xa4. Lecter antaa Starlingille vihjeen: \xe2\x80\x9dMe himoitsemme sit\xc3\xa4 mit\xc3\xa4 n\xc3\xa4emme p\xc3\xa4ivitt\xc3\xa4in\xe2\x80\x9d ja vaatii kuulla Claricen pahimman muiston lapsuudestaan. Starling paljastaa, ett\xc3\xa4 j\xc3\xa4\xc3\xa4ty\xc3\xa4\xc3\xa4n orvoksi h\xc3\xa4n asui jonkin aikaa serkkunsa karjatilalla ja er\xc3\xa4\xc3\xa4n\xc3\xa4 y\xc3\xb6n\xc3\xa4 h\xc3\xa4n n\xc3\xa4ki t\xc3\xa4m\xc3\xa4n teurastavan lampaita. My\xc3\xb6hemmin Clerice p\xc3\xa4\xc3\xa4ttelee Lecterin vihjeest\xc3\xa4, ett\xc3\xa4 Buffalo Bill tunsi ensimm\xc3\xa4isen uhrinsa. Siirtonsa aikana Lecter kuitenkin pakenee._NEWLINE_Starling etsii Buffalo Bilin vihjeen avulla ja pelastaa Catherinen. H\xc3\xa4n valmistautuu FBI-akatemiasta ja saa pian onnittelus\xc3\xa4hkeen Lecterilt\xc3\xa4, jossa Lecter toivoo karitsojen viimein vaienneen.\n_START_SECTION_\nVastaanotto\n_START_PARAGRAPH_\nRomaania pidettiin menestyksen\xc3\xa4 heti sen julkaisemisen j\xc3\xa4lkeen. Kirjailija Clive Barker kuvaili teosta veitsenter\xc3\xa4v\xc3\xa4ksi viihteeksi, kauniisti rakennetuksi ja kirjoitetuksi, kun taas The Washington Post ylisti Thomas Harrisia. Kirjaa ovat kehuneet my\xc3\xb6s muun muassa_NEWLINE_The Independent ja Roald Dahl.'